Spider-Man: Across the Spider-Verse Bakal Tampil Dengan 6 Gaya Animasi Yang Berbeza
Filem Spider-Man: Into the Spider-Verse merupakan satu kejayaan besar selepas ia ditayangkan pada tahun 2018, sebahagiannya disebabkan oleh pendekatan animasinya yang sangat bergaya. Sekuel yang akan datang, Spider-Man: Across the Spider-Verse, akan mengekalkan gaya itu dan mengembangkannya dalam semua cara. Bercakap kepada Empire Magazine dalam temu bual baru-baru ini, penerbit Phil Lord mengusik pekara itu dengan berkata, walaupun filem pertama mempunyai satu gaya animasi yang sangat unik, sekuelnya — yang dibahagikan kepada dua bahagian — akan mempunyai enam gaya animasi yang berlainan. “Filem pertama mempunyai satu gaya animasi yang mendominasi filem itu. Filem ini mempunyai enam,” kata Lord. Filem pertama mempunyai satu gaya animasi yang mendominasi filem itu. Filem ini mempunyai enam  “Jadi kami mengambil pendekatan itu, menambah semua perkara yang kami pelajari semasa membikin The Mitchells Vs The Machines, dan kemudian mengembangkannya lagi untuk menampung ambisi filem ini. Iaitu untuk memukau anda setiap kali anda memasuki persekitaran baharu, dan juga untuk memastikan gaya filem mencerminkan cerita, dan imej didorong oleh perasaan, berbanding dengan beberapa projek seni yang berasaskan ‘easter egg'”  “Jadi kami mengambil pendekatan itu, menambah semua perkara yang kami pelajari semasa membikin The Mitchells Vs The Machines, dan kemudian mengembangkannya lagi untuk menampung ambisi filem ini. Iaitu untuk memukau anda setiap kali anda memasuki persekitaran baharu, dan juga untuk memastikan gaya filem mencerminkan cerita, dan imej didorong oleh perasaan, berbanding dengan beberapa projek seni yang berasaskan ‘easter egg'” Peminat telah pun melihat sedikit gaya animasi yang bakal digunakan dalam filem itu menerusi treler, yang menyaksikan Miles Morales diambil dari rumahnya dan ditarik ke dalam dunia yang sentiasa berubah dengan gaya berbeza ketika dia dikejar oleh Spider-Man 2099. Spider-Man: Across the Spider-Verse akan menyaksikan Issa Rae menyertai Shameik Moore dan Hailee Steinfeld dengan memainkan watak Jessica Drew/Spider-Woman. Moore dan Steinfeld mengulangi watak masing-masing sebagai Miles Morales/Spider-Man dan Gwen Stacy/Spider-Gwen. Butiran plot dirahsiakan tetapi dilaporkan akan menampilkan banyak watak ‘Spider-Man’, “merentasi masa dan ruang Marvel Comics.” Joaquim Dos Santos, Kemp Powers dan Justin K. Thompson akan mengarahkan filem animasi ini dengan Lord, Miller, Amy Pascal, Avid Arad dan Christine Steinberg akan kembali sebagai penerbit untuk Sony Pictures.  Spider-Man: Into the Spider-Verse memperkenalkan seorang budak lelaki, Miles Morales, yang menjadi Spider-Man dalam dunianya, dan dia mesti bergabung dengan lima Spider-Man yang lain, yang berasal dari dimensi yang berbeza untuk menghentikan ancaman kepada semua realiti.  Filem tersebut berjaya memenangi anugerah Filem Animasi Terbaik di Anugerah Akademi pada 2019, dan memperoleh kutipan kasar seluruh dunia sebanyak AS$375.5 juta. 